nakita sa salas ang maraming taong nakaligid kay simoun at pinagmamasdan ang lampara; nakadingig ng mga maliligayang bati, mga bulalas na paghanga; ang mga salitang comedor estreno ay naulit ulit; nakitang ngumiti ang general at kinurokuro niyang sa gabing iyon gagawin ang unang paggamit, alinsunod sa itinakda ng mag aalahas, at tunay ngang sa dulang na hahapunan ng general. si simoun ay nawalang sinusundan ng maraming humahanga. nang mga katangitanging sandaling iyon ay nagtagumpay ang kaniyang magandang puso, linimot ang lahat ng kaniyang pagtatanim, linimot si huli, tinangkang iligtas ang mga walang sala, at humanda, mangyari na ang mangyayari, tinawid ang daan at nagtangkang pumasok. ngunit nalimot ni basilio na napakadukha ang kaniyang suot; pinigil siya ng bantay pinto, at nang makita ang kaniyang pagpupumilit ay binantaan siyang tatawag ng dalawang veterana . nang mga sandaling iyon ay pumapanaog si simoun na namumutla nang kaunti.